CELEX: 62013CN0239
Language: mt
Date: 2013-04-29 00:00:00
Title: Kawża C-239/13 P: Appell ippreżentat fid- 29 ta’ April 2013 minn Bonvecchiati Srl mis-sentenza mogħtija mill-Qorti Ġenerali (Ir-Raba’ Awla) fl- 20 ta’ Frar 2013 fil-Kawżi magħquda T-278/00 sa T-280/00, T-282/00 sa T-286/00 u T-288/00 sa T-295/00, Albergo Quattro Fontane et vs Il-Kummissjoni

20.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/24
            
         Appell ippreżentat fid-29 ta’ April 2013 minn Bonvecchiati Srl mis-sentenza mogħtija mill-Qorti Ġenerali (Ir-Raba’ Awla) fl-20 ta’ Frar 2013 fil-Kawżi magħquda T-278/00 sa T-280/00, T-282/00 sa T-286/00 u T-288/00 sa T-295/00, Albergo Quattro Fontane et vs Il-Kummissjoni
   (Kawża C-239/13 P)
   2013/C 207/37
   Lingwa tal-kawża: it-Taljan
   
      Partijiet
   
   
      Appellanti: Bonvecchiati Srl (rappreżentanti: A. Bianchini u F. Busetto, avukati)
   
      Partijiet oħra fil-proċedura: Comitato “Venezia vuole vivere”; Il-Kummissjoni Ewropea
   
      Talbiet tal-appellanti
   
   
               —
            
            
               tannulla d-digriet appellat tal-Qorti Ġenerali;
            
         
               —
            
            
               tilqa’ t-talbiet magħmula fl-ewwel istanza u, konsegwentement,
               
                           —
                        
                        
                           tannulla, fejn xieraq u sa fejn huwa fl-interess tal-appellanti, id-Deċiżjoni tal-Kummissjoni Ewropea Nru 2000/394/KE, tal-25 ta’ Novembru 1999, dwar miżuri ta’ għajnuna favur impriżi stabbiliti fit-territorji ta’ Venezia u ta’ Chioggia, previsti mil-Liġijiet Nru 30/1997 u Nru 206/1995 li jistabbilixxu tnaqqis tal-kontribuzzjonijiet tas-sigurtà soċjali;
                        
                     
                           —
                        
                        
                           sussidjarjament, tannulla d-deċiżjoni msemmija hawn fuq sa fejn timponi l-obbligu ta’ rkupru tat-tnaqqis mogħti u sa fejn timponi l-obbligu li jiżdied l-ammont tal-allegat tnaqqis li għandu jiġi rkuprat ma’ dak tal-interessi fil-perijodi kkunsidrati fis-sentenza;
                        
                     
         
               —
            
            
               tikkundanna lill-Kummissjoni konvenuta għall-ħlas tal-ispejjeż tal-proċedura fiż-żewġ istanzi.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka disa’ aggravji:
   
                
            
            
               
                  L-ewwel aggravju: in-natura żbaljata tad-digriet għaliex ma ġiex ikkunsidrat li l-miżuri inkwistjoni ma kienu jagħtu lill-benefiċjarji kkonċernati l-ebda vantaġġ fid-dawl tan-natura kumpensatorja tagħhom.
            
         
                
            
            
               
                  It-tieni aggravju: in-natura żbaljata tad-digriet għaliex ma ġietx eskluża jew fi kwalunkwe każ evalwata n-natura idonea tal-miżuri inkwistjoni sabiex ikollhom effett fuq il-kompetizzjoni u fuq il-kummerċ intra-Komunitarju.
            
         
                
            
            
               
                  It-tielet aggravju: in-natura żbaljata tad-digriet għaliex ċaħad l-applikabbiltà tad-derogi inklużi fl-Artikolu 87(2)(b) KE [issa l-Artikolu 107(2)(b) TFUE] u fl-Artikolu 87(3)(b) KE [issa l-Artikolu 107(3)(b) TFUE].
            
         
                
            
            
               
                  Ir-raba’ aggravju: in-natura żbaljata tad-digriet għaliex ċaħad l-applikabbiltà tad-derogi inklużi fl-Artikolu 87(3)(ċ) KE [issa l-Artikolu 107(3)(ċ) TFUE].
            
         
                
            
            
               
                  Il-ħames aggravju: in-natura żbaljata tad-digriet għaliex ċaħad l-applikabbiltà tad-derogi inklużi fl-Artikolu 87(3)(d) u (e) KE [issa l-Artikolu 107(3)(d) u (e) TFUE].
            
         
                
            
            
               
                  Is-sitt aggravju: in-natura żbaljata tad-digriet għaliex ċaħad l-applikabbiltà tad-derogi inklużi fl-Artikolu 86(2) KE [issa l-Artikolu 106(2) TFUE].
            
         
                
            
            
               
                  Is-seba’ aggravju: in-natura żbaljata tad-digriet għaliex eskluda l-eżistenza tal-għajnuna bil-konsegwenti ksur tal-Artikolu 88(3) KE [issa l-Artikolu 108(3) TFUE] u tal-Artikolu 15 tar-Regolament Nru 659/1999 (1).
            
         
                
            
            
               
                  It-tmien aggravju: in-natura żbaljata tad-digriet għaliex eskluda l-applikabbiltà tal-Artikolu 14(1) tar-Regolament Nru 659/1999, rigward l-ordni ta’ rkupru.
            
         
                
            
            
               
                  Id-disa’ aggravju: in-natura żbaljata tad-digriet għaliex eskluda l-applikabbiltà tal-Artikolu 14(1) tar-Regolament Nru 659/1999, rigward l-applikazzjoni tal-interessi.
            
         
      (1)  Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni ta’ l-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339).